Stian Skjerahaug

Stian Skjerahaug (født 8. mars 1992) er en norsk apparatturner, som har representert Norge i EM- og VM-sammenheng, deltatt i OL og har NM-gull både som junior og senior.

 Bakgrunn 
Han begynte med turn da han var 7-8 år gammel, og i aldersbestemte klasser har han vært i norgestoppen.Rogalands avis - Bytter på seirene, besøkt 15. november 2011. Han fikk sølv i landsfinalen (NM i aldersbestemte klasser) i 2005, bak Håkon Andreassen, og året etter vant han Norgescup-stevnet i Trondheim klassen 13-14 år.Rogalands avis - Rent bord til Stian og Håkon, besøkt 15. november 2011. Han vant også Vestlandsmesterskapet 2006Stavanger Turnforening - Seks Vestlandsmestre fra Stavanger, besøkt 15. november 2011. I juni 2006 deltok han ved nordisk mesterskap for gutter opp til 14 år, der han fikk sølv sammenlagt, og gull i skranke, sølv i bøylehest, og bronse i frittstående og ringer.Stavanger Turnforening - Stian Skjerahaug Nordisk Mester , besøkt 15. november 2011.

 Karriere 
I 2007 fikk han gull sammenlagt i to norgescupstevner i mars.Stavanger Turnforening - Stian og Håkon til topps i Norgescup , besøkt 15. november 2011.Stavanger Turnforening - Stian igjen til topps i Norgescupen , besøkt 15. november 2011. Ved junior-NM fikk han bronse sammenlagt og sølv i lagkonkurransen. I tillegg fikk han bronse i frittstående og bøylehest.Stavanger Aftenblad - Åtte NM-medaljer i turn-NM, besøkt 15. november 2011.

Han vant NM for juniorer tre år på rad fra 2008 til 2010.NGTF – Resultater NM jr 2010 , besøkt 16. november 2011. 

I 2011 vant han NM for seniorer i september, foran Espen Jansen og Marcus Conradi.Norsk Turn – Karoline og Stian NM vinnere, besøkt 16. november 2011. I november deltok han i nordeuropeisk mesterskap i turn i Uppsala, der han fikk bronse sammenlagt. I enkeltapparater fikk han sølv i skranke og svingstang, og bronse i ringer.NGTF – Gull til Kristoffer i Nord Europeisk , besøkt 16. november 2011.

Under prøve-OL i Rio de Janeiro i april 2016 klarte han kvalifiseringskravet til sommer-OL samme år, og ble med dét første norske turner kvalifisert til et OL siden sommer-OL 2000.

 Referanser 

 Eksterne lenker 


Kategori:Fødsler i 1992
Kategori:Norske turnere
Kategori:Norgesmestere i turn
Kategori:Deltakere under Europalekene 2015
Kategori:Gymnaster under Sommer-OL 2016
Kategori:Deltakere for Norge under Sommer-OL 2016
Kategori:Kongepokalvinnere i gymnastikk og turn
Kategori:Personer fra Sola kommune